
PER INFORMACION TUAJIN: 

[image: image1.jpg]Asociacioni i Planerëve të Kosovës (AsPK) është një organizatë jo qeveritare e themeluar me qëllim të avancimit të proceseve hapësinore dhe të planifikimit urban në përgjithësi në Kosovë. 
AsPK planifikon të realizojë misionin e vet përmes: 

· Promovimit të planifikimit dhe të rezultateve që mund të arrihen në interes  të banorëve;
· Fushatave për planifikim sa më të mirë;
· Angazhmit për reputacionin e anëtarësisë së vet dhe rëndësinë e saj në shoqëri;
· Vendosjes së standardeve profesionale dhe etike
· Ndërtimit të vetëdijes publike, të kuptuarit dhe mbështetjen e procesit të planifikimit dhe zhvillimit duke krijuar një sistem të hapur për qasje nga secili; 
· Ndikimit në zhvillimin e politikave për planifikim dhe legjislacionit; 
· Avancimin e teoriss së planifikimit hapësinor; 

· Ndërlidhjen e planifikimit në teori dhe praktikë; 
Qëllimet kryesore të AsPK janë: 

· Avancimi i shkencës dhe artit të planifikimit hapësinor dhe urban për përfitimin publik dhe interesin social. Kjo do të thotë promovimin e vlerave profesinoale dhe vlerave të tjera që kontribuojnë në zhvillimin e qëndrueshëm të Kosovës në rajon; mbrojtja e identitetit kulturor të hapësirës dhe vendbanimeve të saj, në të njëjtën kohë duke eliminuar dallimet në qasjen për përdorimin e burimeve natyrore, kulturore dhe fizike nga ana e qytetarëve. 

· Bashkërendimi i interesave profesionale të planerëve në Republikën e Kosovës dhe vendosja e marrëdhënieve me asociacionet e ngjashme në nivel kombëtar dhe ndërkombëtar; 

· Dhënia e kontributit në afirmimin e planifikimit hapësinor dhe koncepteve bashkëkohore për përdorimin dhe mbrojtjen e hapësirës dhe përpjekjet për krijimin e një kulture të re përmes aktiviteteve të ndryshme;

· Avancimi i planifikimit dhe organizimi i vazhdueshëm i trajnimeve profesionale;

· Vendosja e standardeve profesionale dhe etikës në profesionin e planifikimit;

· Ndikimi në zhvillimin e politikës së planifikimit dhe legjislacion; 

· Pjesëmarrja aktive me rastin e marrjeve të vendimeve të rëndësishme sociale; 

· Ngritja e vetëdijes dhe artikulimi i interesit publik në hapësirë;

· Bashkëpunimi me organizatat dhe institucionet që nga aspekti profesional dhe shkencor kanë të bëjnë me fushën e njëjtë të aktiviteteve sikurse Asociacioni si dhe mbrojtja e anëtarësisë;

· Bashkëpunimi me profesionistët e jashtëm në fushën e planifikimit;

Informatat mbi aktivitetet kryesore te AsPK-se. 

Për arritjen e qëllimeve të përcaktuara, organizata do ti ndërmerr aktivitetet vijuese, mirëpo duke mos u kufizuar vetëm në to:  

· Përkrahja e ndërtimit të kapacitetit profesional të anëtarëve të saj përmes seminarëve, punishteve dhe kurseve;

· Organizimi i prezantimeve publike mbi aktivitetet e Asociacionit dhe anëtarëve të saj në formën e ligjëratave dhe ekspozitave;

· Publikimi i literaturës profesionale në fushën e aktiviteteve të Asociacionit;

· Publikimi i buletinit informativ të Asociacionit;

· Organizimi i takimeve profesionale në fushën e planifikimit hapësinor dhe urban;
· Bashkëpunimi me institucionet arsimore në përpilimin e programeve edukative arsimore në fushën e planifikimit;

· Bashkëpunimi me institucionet kërkimore dhe shkencore në përpilimin e projekteve kërkimore;

· Bashkëpunimi me Ministritë dhe institucionet kompetente si dhe me ekspertët nga Këshilli për Planifikim Hapësinor i Kosovës, në përpilimin e politikave dhe kornizës ligjore mbi zhvillimin hapësinor;

· Bashkëpunimi me komunat në vlerësimin e intervenimeve të mëdha hapësinore;

· Pjesëmarrja në organizimin e konkurseve publike urbane;

· Hartimi i kodit të etikës për profesionistët planifikues;

· Inkurajimi i anëtarëve për mbajtjen e një qëndrimi kreativ dhe kritik në profesionin e tyre;

· Organizimi i takimeve me asociacionet e jashtme të ngjashme;   
Misioni i AsPK-së është:


Avancimi i  vendbanimeve dhe planifikimit në përgjithësi, në të mirën e qytetarëve të Kosovës

